Document ID: 31986R2734

*****
ΚΑΝΟΝΙΣΜΟΣ (ΕΟΚ) αριθ. 2734/86 ΤΗΣ ΕΠΙΤΡΟΠΗΣ
της 3ης Σεπτεμβρίου 1986
που τροποποιεί τον κανονισμό (ΕΟΚ) αριθ. 467/77 περί της μεθόδου και το επιτόκιο που πρέπει να εφαρμοσθούν για τον υπολογισμό των εξόδων χρηματοδοτήσεως των παρεμβάσεων που συνίστανται σε αγορές, αποθεματοποίηση και διάθεση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1334/86 (2), και ιδίως το άρθρο 5,
Εκτιμώντας:
ότι, λόγω του ιδιαίτερα υψηλού επιπέδου των αποθεμάτων ορισμένων γεωργικών προϊόντων που βρίσκονται στην παρέμβαση, η Επιτροπή έχει προβλέψει, σε ορισμένες περιπτώσεις, προθεσμία πληρωμής μετά την παραλαβή των προϊόντων από τον αγοραστή·
ότι το σύστημα που εφαρμόζεται σήμερα για τον υπολογισμό των εξόδων τοκισμού για τα κεφάλαια που δεσμεύονται σε εθνικό επίπεδο βασίζεται στη μέση ποσότητα των προϊόντων που βρίσκονται σε απόθεμα ανά μήνα·
ότι, προκειμένου να ληφθεί υπόψη αυτή η προθεσμία πληρωμής, πρέπει, κατ' εξαίρεση, να προσαρμοσθεί η μέθοδος υπολογισμού των εξόδων τοκισμού για τις σχετικές πωλήσεις· ότι ο κανονισμός (ΕΟΚ) αριθ. 467/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1730/86 (4), έχει τροποποιηθεί στο παρελθόν με τον ίδιο τρόπο κάθε φορά που το απαιτούσαν οι περιστάσεις στα πλαίσια της κοινής οργάνωσης της αγοράς· ότι είναι σκόπιμο να θεσπισθεί ένας μόνιμος κανόνας προς αποφυγή παρόμοιων συχνών μεταβολών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 467/77, η παράγραφος 6 αντικαθίσταται από το ακόλουθο κείμενο:
6. Όσον αφορά τις πωλήσεις γεωργικών προϊόντων που πραγματοποιούν οι οργανισμοί παρέμβασης κατ' εφαρμογή ειδικών κοινοτικών κανονισμών, όταν η πραγματική προθεσμία πληρωμής μετά την παραλαβή αυτών των προϊόντων υπερβαίνει τις 30 ημέρες, τα έξοδα χρηματοδότησης που υπολογίζονται σύμφωνα με τις διατάξεις των προηγούμενων παραγράφων αυξάνονται κατά ένα ποσό που προκύπτει από υπολογισμό:
M x D x i
365
όπου
1.2 // M // = ποσό που καταβάλλεται από τον αγοραστή // D // = αριθμός ημερών μεταξύ παραλαβής του προϊόντος και πληρωμής, μείον 30 // i // = επιτόκιο που αναφέρεται στο άρθρο 2.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Σεπτεμβρίου 1986.

Labels: 2
4
19
3
15